**VZDELáVACí PROGRAM - MAĎARSKÝ jazyk a literatúra PRE ŽIAKOV S ĽAHKÝM STUPŇOM MENTÁLNEHO POSTIHNUTIA**

**Vypracovala: Mgr. Ildikó Ádám**

**Pre 7. ročník - schválené MZ, dňa: 27.8.2019**

**Vzdelávací program vypracoval Štátny pedagogický ústav.**

**Schválilo Ministerstvo školstva, vedy, výskumu a športu Slovenskej republiky dňa 5. 5. 2016, pod číslom 2016-14674/20270:9-10F0 s platnosťou od 1. 9. 2016.**

**https://www.minedu.sk/metodicky-pokyn-c-192015-na-hodnotenie-a-klasifikaciu-prospechu-a-spravania-ziakov-s-mentalnym-postihnutim-%E2%80%93-primarne-vzdelavanie/**

**http://www.statpedu.sk/files/sk/deti-ziaci-so-svvp/deti-ziaci-so-zdravotnym-znevyhodnenim-vseobecnym-intelektovym-nadanim/vzdelavacie-programy/vzdelavacie-programy-ziakov-so-zdravotnym-znevyhodnenim-vseobecnym-intelektovym-nadanim/aplikacia\_vppre\_zz\_vin\_2016.pdf**

**UČEBNÉ OSNOVY - MAĎARSKÝ JAZYK A  LITERATÚRA - 7. ročník ZŠ pre žiakov s ľahkým stupňom mentálneho postihnutia**

# CHARAKTERISTIKA PREDMETU

Vyučovanie maďarského jazyka a literatúry pre žiakov s ľahkým stupňom mentálneho postihnutia je základom celej výchovy a vzdelávania. Zvládnutie výchovno-vzdelávacích úloh maďarského jazyka a literatúry je predpokladom na splnenie úloh ostatných vyučovacích predmetov. Učebný predmet maďarský jazyk a literatúra má komplexný charakter, pretože zahŕňa jazykovú oblasť (jazykovú a slohovú zložku, písanie) a literárnu oblasť (čítanie a literárnu výchovu). Cieľom vyučovania maďarského jazyka a literatúry je naučiť žiakov jednoducho a zrozumiteľne sa vyjadrovať ústnou a písomnou formou spisovného jazyka, utvoriť u všetkých žiakov návyk správneho hlasného čítania, naučiť ich rozumieť prečítanému textu a zo žiakov vychovať čitateľov a poslucháčov s kladným vzťahom k literatúre.

**CIELE PREDMETU**

* Dať žiakom základné poznatky o zvukovej, významovej a tvarovej rovine jazyka,
* oboznámiť žiakov s niektorými jednoducho formulovanými základnými pravidlami pravopisu,
* poznávať stavbu slov, v jednoduchých prípadoch určiť slovotvorný základ, predpony a prípony,
* poznávať slovesá v oznamovacom, rozkazovacom a podmieňovacom spôsobe,
* poznávať podstatné mená, prídavné mená, číslovky a zámená,
* cvičiť sa v štylizácii a kompozícii a v tvorení súvislých ústnych prejavov,
* čítať plynule, správne s dôrazom na porozumenie primerane náročných umeleckých a náučných textov,
* oboznámiť žiakov s ďalšími literárnymi druhmi a žánrami,
* rozširovať slovnú zásobu a vytvárať u žiakov kladný vzťah k literatúre.

**Ročník: siedmy**

**Počet vyučovacích hodín v školskom roku: 4 hodín týždenne - 132 hodín ročne**

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 50 | Jazyk a komunikácia | **Jazyková komunikácia** | * V rámci jazykového vyučovania opakujeme, precvičujeme a aktivizujeme vedomosti, zručnosti z predchádzajúcich ročníkov. * Oboznamujeme žiakov so stavbou slov – v jednoduchých prípadoch určovať slovotvorný základ, slovotvornú predponu a slovotvornú príponu. * Pokračovanie vo výcviku určovať slovné druhy * Poznávať oznamovací, podmieňovací a rozkazovací spôsob slovies, poznávať všeobecné a vlastné podstatné mená, prídavné mená, zámená a číslovky. * Osvojeným gramatickým učivom sa zameriava na prehĺbenie pravopisných zručností žiakov.   . | **Zvuková, významová a tvarová rovina jazyka a pravopis**   * **Opakovanie maďarskej abecedy, zoradenie slov podľa abecedného poriadku.** * **Rozdeľovanie viacslabičných slov na základe slabičného princípu, slabikovanie.** * **Forma s význam slov: jednovýznamové, viacvýznamové slová, antonymá, synonymá.** * **Poznávanie slovotvorného základu a prípon v známych slovách.** * **Pravopis najznámejších prípon: -ból, -ből, -ról, -ről, -ban, -ben, - ba, -be, -val, -vel, atď.** * **Poznávanie slovies v oznamovacom, podmieňovacom a rozkazovacom spôsobe.** * **Pravopis slovies v rozkazovacom spôsobe (napr. adj, menj). Pravopis slovesných predpôn typu: kimegy, lemegy.** * **Poznávanie, rozlišovanie všeobecných a vlastných podstatných mien.** * **Pravopis vlastných podstatných mien (vlastné mená osôb, zvierat, zemepisných názvov –známych miest, ulíc, riek, štátu, názvy literárnych diel, časopisov).** * **Poznávanie prídavných mien, stupňovanie prídavných mien. Pravopis stupňovaných prídavných mien. Poznávanie čísloviek, pravopis čísloviek do dvetisíc. Poznávanie zámen – osobných, opytovacích, ukazovacích, vzťažných.** |
| Prierezová téma naplnená v rámci tematického celku  Osobný a sociálny rozvoj | | | * porozumieť sebe a iným * uvedomiť si postavenie členov rodiny v rámci socializácie | |
| Prierezová téma naplnená v rámci tematického celku  Ochrana života a zdravia | | | * zvážiť dôležitosť vyjadrovania sa k ostatným osobám (správanie sa a komunikácia k učiteľom, rovesníkom, úcta k starým ľuďom) * osvojiť si základné činnosti súvisiace s pohybom a pobytom v prírode | |
| Prierezová téma naplnená v rámci tematického celku  Regionálna výchova a ľudová kultúra | | | * pochopiť správny význam ľudovej kultúry, zvykov a tradícii * vytvoriť pozitívny vzťah k svojmu regiónu a krajine | |

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 32 | Jazyk a komunikácia | Komunikácia a sloh | * **V rámci štylizácie a kompozície si žiaci osvojujú rozlišovať spisovné a nespisovné jazykové prostriedky, učia sa výstižne vyjadrovať (doplňovanie, rozširovanie viet, určenie správneho slovosledu vo vete).** * **V rámci súvislých jazykových prejavov sa učia kolektívne zostaviť osnovu príbehu, textu. Na základe osnovy dokážu samostatne, súvisle rozprávať a svoje myšlienky dokážu napísať aj jednoduchými, krátkymi vetami. Dodržiavajú základné členenie jazykového prejavu (úvod, hlavnú časť a zakončenie).** * Výcvik v súvislých prejavoch pozostáva z nasledujúcich zložiek: odpovede na otázky, reprodukcia, rozprávanie, opis a formy spoločenského styku. | * **Pomenovávanie pozorovaných predmetov, javov aj vlastnej činnosti a vyjadrovanie sa o nich.** * **Tvorenie písomných odpovedí na jednoduché otázky, týkajúce sa ich života a blízkeho okolia.** * **Reprodukcia čítankových textov.** * **Rozprávanie vlastných zážitkov, príbehu prečítaných textov podľa osnovy (úvod, jadro, záver) s dodržaním časovej postupnosti.** * **Opis predmetov, obrázkov, osôb, pracovného postupu.** * **Zostavenie jednoduchej správy (napr. na nástenku).** * **Napísanie listu s jednoduchým oznámením (forma a úprava listu, obálky)** * **Vyžiadanie a podávanie informácií, tvorenie otázok v modelových situáciách – telefonovanie (začiatok a koniec telefonického rozhovoru).** * Písanie oznámenia, blahoželania, vyplňovanie rôznych formulárov. |
| Prierezová téma naplnená v rámci tematického celku  Environmentálna výchova | | | * rozpoznať hlavné charakteristiky rôznych druhov životného prostredia * poznať a triediť konkrétne možnosti smerujúce k ochrane a zlepšeniu svojho životného prostredia * rozpoznať hlavné zmeny vo svojom okolí na základe pozorovania prírody | |
| Prierezová téma naplnená v rámci tematického celku  Ochrana života a zdravia | | | * osvojiť si základné činnosti súvisiace s pohybom a pobytom v prírode * osvojiť si praktické zručnosti v sebaochrane | |

|  |  |  |  |  |
| --- | --- | --- | --- | --- |
| Počet hodín | Vzdelávacia oblasť | Téma | Proces | Obsah |
| 50 | Jazyk a komunikácia | Čítanie a literatúra | * **Osvojovanie literárnych textov prebieha väčšinou už výrazným hlasným čítaním, ale aj počúvaním zvukových nahrávok, sledovaním vhodného televízneho alebo videoprogramu pre deti.** * **Podľa možnosti sa odporúča návšteva divadelných a filmových predstavení pre deti a mládež (na ich návštevu sú vopred pripravení).** * **Žiakov vedieme naďalej k tomu, aby o videnom programe vedeli rozprávať a vyjadriť svoje zážitky.** * **Pri práci s textom sa žiaci učia uvedomelo chápať ilustrácie a spájať ich s obsahom textu.** * **Pri čítaní a počúvaní ukážok z literárnych diel si žiaci 7. ročníka rozvíjajú vzťah k prírode a spoločnosti, rozširujú a obohacujú si slovnú zásobu, presnejšie rozlišujú význam slov, vyjadrujú sa výstižnejšie, s väčšou presnosťou** | **Technika čítania**   * **Rozvíjanie čítania krátkych, jednoduchých textov s prirodzenou intonáciou, správnym slovným a vetným prízvukom.** * **Čítanie krátkych jednoduchých textov s porozumením.** * **Upevňovanie zručnosti čítať plynule, správne a s porozumením primerane náročné umelecké aj náučné texty a orientovať sa v nich.** * **Rozširovanie slovnej zásoby žiakov a jej presnejšie využívanie pri reprodukcii prečítaných textov.** * **Dramatizácia krátkych textov s použitím priamej reči.**   **Literárna výchova**   * **Osvojovanie literárnych textov výrazným hlasným čítaním a počúvaním.** * **Spájanie obsahu prečítaného textu s ilustráciou.** * **Nácvik orientácie v deji rozprávok, poviedok, povestí a členenie ich deja na časti.** * **Pri rozprávaní spájanie jednotlivých častí do celkového deja.** * **Poznávanie hlavnej myšlienky krátkeho textu, poskytnutie základných informácií o prečítanom texte.** * **Poznávanie pojmov a výrazov v praktických činnostiach s textom (bez ich definovania) – poézia, próza; poviedka, báj, román, historická próza, encyklopédia, náučná literatúra.** |
| **Prierezová téma naplnená v rámci tematického celku**  **Mediálna výchova**  Dopravná výchova | | | * **Uvedomiť negatívne mediálne vplyvy na svoju osobnosť a snažiť sa ich zodpovedným prístupom eliminovať** * **Utvrdzovať nadobudnúť vedomosti formou IKT** * **Osvojiť pravidlá k bezpečnosti v cestnej premávke** * **Osvojiť si zásady, nadobudnúť spôsobilosť a praktické zručnosti v cestnej premávke k veku primeranej úrovni** | |
| **Implementácia finančnej gramotnosti do vzdelávania**  1. Finančná zodpovednosť spotrebiteľov | | | * **Určiť rôzne spôsoby komunikácie o finančných záležitostiach** * **Identifikovať zdroje osobných príjmov** | |